text: Se video: Motorvejstilkørsel spærret efter fund af lig
  30 juli 2014 kl. 21.26
  Onsdag aften blev motorvejstilkørslen ved Kliplev afspærret af politiet.
  Klokken 17.08 havde de fået en henvendelse fra en borger, som havde set noget mistænkeligt i vejkanten. Det viste sig at være et lig. Liget er endnu ikke endeligt identificeret, men Syd- og Sønderjyllands Politi formoder, at der er tale om Kamilla Hantusch, som forsvandt lørdag den 19. juli. De nærmeste pårørende er underrettet.
  Syd- og Sønderjyllands Politi har i øjeblikket ikke yderligere informationer i sagen, og der er derfor endnu ikke er klarhed over, hvorvidt der ligger en forbrydelse bag det makabre fund.
  
  